**Adatkezelési tájékoztató**

Pest Vármegyei Önkormányzati Hivatal (a továbbiakban: Hivatal) az álláshirdetésre, pályázatra jelentkezők személyes adatainak kezelése során az Európai Parlament és a Tanácsnak a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről szóló 2016/679 rendelete (a továbbiakban: GDPR), az információs önrendelkezési jogról és azinformációszabadságról szóló 2011. évi CXII. törvény (továbbiakban: Infotv.), valamint az adatvédelemre vonatkozó egyéb jogszabályi rendelkezések alapján jár el.

|  |  |  |
| --- | --- | --- |
|  | **Adatkezelő** | **Adatvédelmi tisztviselő** |
| **Neve:** | Pest Vármegyei Önkormányzati Hivatal | Kohári Tibor |
| **Székhelye:** | 1052 Budapest, Városház u. 7. | 1052 Budapest, Városház u. 7. |
| **Postacíme:** | 1052 Budapest, Városház u. 7. | 1052 Budapest, Városház u. 7. |
| **E-mail:** | pestmegye@pestmegye.hu | koharit@pestmegye.hu |

**Az adatkezelés célja és jogalapja**

Az adatkezelés célja a foglalkoztatási vagy gyakornoki jogviszony létesítésére jelentkezők felvételi eljárásának megindítása és lefolytatása.

Az adatkezelés a GDPR 6. cikk (1) bekezdés a) pontján alapul, miszerint az álláshirdetésre, pályázatra jelentkező (a továbbiakban: Pályázó) hozzájárulását adja személyes adatainak egy vagy több konkrét célból történő kezeléséhez, figyelemmel a GDPR 9. cikk (2) bekezdés h) pontjára, a munka törvénykönyvéről szóló 2012. évi I. törvény (a továbbiakban: Mt.) 10. §- ára, valamint a közszolgálati tisztviselőkről szóló 2011. évi CXCIX. törvény (a továbbiakban: Kttv.) 176. §-ára.

**A kezelt személyes adatok köre**

A Kttv. 176. § (4) bekezdése szerinti a Pályázó önéletrajzának adatai, az önéletrajz mellékleteinek adatai, továbbá az adott álláshely betöltése kapcsán a munkaszerződés, kinevezés, foglalkoztatási jogviszony feltételeinek ellenőrzéséhez szükséges adatok, a Mt. 10. §, Kttv. 39. §-a alapján.

**Az adatkezelés időtartama**

Az adatkezelés időtartama a Pályázó hozzájárulása esetén a pályázat elbírálását követő harmadik hónap utolsó napja.

**Kik férhetnek hozzá a Hivatal által kezelt adatokhoz?**

A Pályázó személyes adataihoz a Hivatal pályázat bontására és elbírálására kijelölt munkatársai, kiválasztásra került pályázat esetén a jogviszony létrehozásában közreműködő munkatársai férhetnek hozzá. A Pályázó hozzájárulása esetén az adatbázisban meghatározott ideig őrzött személyes adatokhoz a Hivatal személyzeti feladatait ellátó munkatársa(i) férhetnek hozzá. A Hivatal a pályázati felhívásokhoz kapcsolódóan nem vesz igénybe adatfeldolgozót. A személyes adatokat tartalmazó önéletrajzokat a Hivatal harmadik félnek nem továbbítja.

**Adatbiztonsági intézkedések**

A Hivatal a személyes adatokat elektronikus formában a székhelyén található szervereken, papíralapon pedig irattári rendszereiben tárolja, és megfelelő informatikai biztonsági, technikai és szervezési intézkedésekkel gondoskodik arról, hogy az általa kezelt személyes adatokat védje többek között a jogosulatlan hozzáférés vagy az adatok jogosulatlan megváltoztatása ellen.

Működése során a Hivatal teljesíti a közfeladatot ellátó szervekre vonatkozó informatikai biztonságról szóló mindenkori hatályos jogszabályi követelményeket (jelenleg az állami és önkormányzati szervek elektronikus információbiztonságáról szóló 2013. évi L. törvény és az annak végrehajtásával kapcsolatos 41/2015. (VII. 15.) BM rendelet szabályait).

A papíralapú iratkezelés biztonságát a Hivatal iratkezelési szabályzat útján biztosítja.

A Hivatal rendelkezik Adatvédelmi és adatbiztonsági szabályzattal, amelyet rendszeresen felülvizsgál, továbbá kötelező módon kinevezett adatvédelmi tisztviselőt, hogy gondoskodjon a pályázók adatainak védelméről.

**Az álláspályázatra jelentkező személy jogai**

1. A hozzáférés joga (GDPR 15. cikk)

A Pályázó jogosult arra, hogy az adatkezelőtől visszajelzést kapjon arra vonatkozóan, hogy személyes adatainak kezelése folyamatban van-e, és ha ilyen adatkezelés folyamatban van, jogosult arra, hogy a személyes adataihoz hozzáférést kapjon.

1. A helyesbítéshez való jog (GDPR 16. cikk)

A Pályázó jogosult arra, hogy kérésére az adatkezelő indokolatlan késedelem nélkül helyesbítse a rá vonatkozó pontatlan személyes adatokat. Figyelembe véve az adatkezelés célját, a Pályázó jogosult arra, hogy kérje a hiányos személyes adatok - egyebek mellett kiegészítő nyilatkozat útján történő - kiegészítését.

1. A törléshez való jog (GDPR 17. cikk)

A Pályázó jogosult arra, hogy kérésére az adatkezelő indokolatlan késedelem nélkül törölje a rá vonatkozó személyes adatokat, az adatkezelő pedig köteles a kért személyes adatok indokolatlan késedelem nélküli törlésére, ha az alábbi indokok valamelyike fennáll:

1. A személyes adatokra már nincs szükség abból a célból, amelyből azokat gyűjtötték, vagy más módon kezelték.
2. A Pályázó visszavonja az adatkezelés alapját képező hozzájárulását, és az adatkezelésnek nincs más jogalapja.
3. A Pályázó a GDPR 21. cikk (1) bekezdése alapján tiltakozik az adatkezelés ellen és nincs elsőbbséget élvező jogszerű ok az adatkezelésre.
4. A személyes adatokat jogellenesen kezelték.
5. A személyes adatokat jogi kötelezettség teljesítéséhez törölni kell.
6. Az adatkezelés korlátozásához való jog (GDPR 18. cikk)

A Pályázó jogosult arra, hogy kérésére az adatkezelő korlátozza az adatkezelést, ha az alábbiak valamelyike teljesül:

1. A Pályázó vitatja a személyes adatok pontosságát, ez esetben a korlátozás arra az

időtartamra vonatkozik, amely lehetővé teszi, hogy az adatkezelő ellenőrizze a személyes adatok pontosságát.

1. Az adatkezelés jogellenes, és a Pályázó ellenzi az adatok törlését, és ehelyett kéri azok felhasználásának korlátozását
2. Az adatkezelőnek már nincs szüksége a személyes adatokra adatkezelés céljából, de a Pályázó igényli azokat jogi igények előterjesztéséhez, érvényesítéséhez vagy védelméhez.
3. A Pályázó a GDPR 21. cikk (1) bekezdése szerint tiltakozott az adatkezelés ellen. Ebben az esetben a korlátozás arra az időtartamra vonatkozik, amíg megállapításra nem kerül, hogy az adatkezelő jogos indokai elsőbbséget élveznek-e a Pályázó jogos indokaival szemben.

Ha az adatkezelés a fentiek alapján korlátozás alá esik, az ilyen személyes adatokat a tárolás kivételével csak a Pályázó hozzájárulásával, vagy jogi igények előterjesztéséhez érvényesítéséhez vagy védelméhez, vagy más természetes vagy jogi személy jogainak védelme érdekében, vagy az Unió, illetve valamely tagállam fontos közérdekéből lehet kezelni. Az adatkezelő a Pályázót, akinek a kérésére korlátozta az adatkezelést, az adatkezelés korlátozásának feloldásáról előzetesen tájékoztatja.

1. A tiltakozáshoz való jog (GDPR 21. cikk)

A Pályázó jogosult arra, hogy a saját helyzetével kapcsolatos okokból bármikor tiltakozzon személyes adatainak a GDPR 6. cikk (1) bekezdésének f) pontján alapuló kezelése ellen, ideértve az említett rendelkezéseken alapuló profilalkotást is. Ebben az esetben az adatkezelő a személyes adatokat nem kezelheti tovább, kivéve, ha bizonyítja, hogy az adatkezelést olyan kényszerítő erejű jogos okok indokolják, amelyek elsőbbséget élveznek a Pályázó érdekeivel, jogaival és szabadságaival szemben, vagy amelyek jogi igények előterjesztéséhez, érvényesítéséhez vagy védelméhez kapcsolódnak.

**Miként gyakorolhatja fenti jogait, milyen jogorvoslati lehetőségei vannak?**

Amennyiben Ön él fenti jogaival, a Hivatal a kérelem benyújtásától számított legrövidebb idő alatt, de legfeljebb huszonöt napon belül megadja az Ön számára a megtett intézkedésekről a tájékoztatást. A tájékoztatásnak tartalmaznia kell azt is, hogy adatkezeléssel kapcsolatos panaszának kivizsgálása érdekében mely szervhez fordulhat, milyen jogok illetik meg sérelme orvoslására, és hogy ügyével a NAIH-hoz, továbbá a bírósághoz fordulhat.

**Panasz bejelentése a Hivatal, illetőleg a NAIH felé**

Személyes adatainak kezelésére vonatkozó panaszával elsődlegesen a Pest Vámegyei Hivatal adatvédelmi tisztviselőjéhez (Kohári Tibor, koharit@pestmegye.hu, 1052 Budapest, Városház u. 7.), illetve a NAIH-hoz (1125 Budapest, Szilágyi Erzsébet fasor 22/c., ugyfelszolgalat@naih.hu) fordulhat. Ha Ön személyes adatai kezelésének jogellenességét tapasztalja, polgári pert kezdeményezhet a Hivatal ellen. A per elbírálása a törvényszék hatáskörébe tartozik. A per - az Ön választása szerint - az Ön lakóhelye vagy tartózkodási helye szerint illetékes törvényszék előtt is megindítható (a törvényszékek felsorolását és elérhetőségét az alábbi linken keresztül tekintheti meg: [http://birosag.hu/torvenyszekek)](http://birosag.hu/torvenyszekek).

**Nyilatkozat**

Alulírott (szül. hely, idő: , anyja

születési neve: ) a Pest Vármegyei Önkormányzati Hivatal pályázati felhívása (álláshirdetése) kapcsán az alábbiak szerint nyilatkozom:

* Az Európai Parlamentnek és a Tanácsnak a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről szóló 2016/679 rendelete (2016. április 27.) (a továbbiakban: GDPR) 6. cikk (1) bekezdés a) pontja és a munka törvénykönyvéről szóló 2012. évi I. törvény pályázati és kiválasztási eljárásra vonatkozó rendelkezései alapján hozzájárulok személyes adataimnak a pályázattal, álláshirdetésre jelentkezéssel összefüggő kezeléséhez, illetve azoknak a kiválasztási eljárás lefolytatásában részt vevő személyek általi megismeréséhez.

Budapest, 20

pályázó aláírása

* Amennyiben pályázatom nem kerül kiválasztásra, hozzájárulok, ahhoz, hogy az általam benyújtott pályázati anyagot Pest Vármegyei Önkormányzati Hivatal más álláshely felajánlása céljából a pályázat elbírálásától számított harmadik hónap végéig kezelje.[[1]](#footnote-1)

Budapest, 20

pályázó aláírása

1. Amennyiben az adatkezeléshez nem járul hozzá, a Hivatal a papír alapon benyújtott pályázati anyagát visszaküldi, elektronikusan benyújtott pályázati anyagát pedig törli. [↑](#footnote-ref-1)